इस अवसर पर नयति हॉस्पिटल की यूनिट हेड डॉ. ज्योति तिवारी ने कहा कि योग हमारे देश की प्राचीन विद्याओं में से एक है जिसे लोगों के स्वस्थ तन और मन के लिए हमारे ऋषियों ने लोगों तक पहुंचाया। अब तो सारी दुनिया योग की दीवानी हो गयी है। हास्य योग भी योग का ही एक भाग है जिसके द्वारा हम कई बीमारियों आदि से बच सकते हैं। यह कार्यक्रम भी नयति के उस प्रयास का हिस्सा है जिसके द्वारा हम लोगों को स्वस्थ रहने के लिए जागरूक करते हैं।